tartuNLP/wikipedia-smugri-20251201 huggingface dataset:
Georg Iltal

Georg Edgar Iltal (26. september 1917 Tartu – 25. jaanuar 2009 Toronto) oli Eesti ja Saksa sõjaväelane ning pedagoog Kanadas.
Elukäik.
Ta lõpetas 1936. aastal Hugo Treffneri Gümnaasiumi. Seejärel teenis aastatel 1937–1938 sõjakooli suurtükiklassis aspirandina, 1939. aastal ülendati lipnikuks. Aastatel 1938–1940 õppis ta Tartu Ülikooli õigusteaduskonnas (ei lõpetanud), tegutsedes samaaegselt Kaitseliidu tegevteenistuses Tartu maleva instruktorina. Oli Tartus Noorte Kotkaste noortejuht ja 1940. aastal ka noorteinstruktor. Akadeemiliselt kuulus Korporatsiooni Fraternitas Liviensis ridadesse.
Teises maailmasõja ajal astus Eesti Leegioni ja lõpetas Bad Tölzi junkrukooli. 20. eesti diviisis oli ta Paul Venti käsundusohvitser, hiljem suurtükiväegrupi 1. patarei vaatleja, seejärel suurtükiväegrupi ülema "Sturmbannführer" Aleksander Sobolevi käsundusohvitser. Aastatel 1944–1945 oli 20. eesti diviisi suurtükiväerügemendi 1. grupi 1. patarei ülem, "Obersturmführer". 19. veebruaril 1945 sai raskelt haavata. Sõja lõpus oli Schwerinis, seejärel oli DP-laagris läänetsoonis.
1947. aastast elas Inglismaal, kust siirdus 1951. aastal Kanadasse.
Harri Pesonen

Harri Pesonen (sündinud 6. augustil 1988 Muurames) on Soome jäähokimängija, kes mängib Šveitsi kõrgliigaklubis SCL Tigers ründajana vasakäärel.
Ta alustas klubikarjääri Soome klubis JYP Jyväskylä, mille koosseisus debüteeris ta Soome kõrgliigas hooajal 2007–08. Aastatel 2009 ja 2012 tuli ta klubiga Soome meistriks.
2012. aastal sõlmis ta lepingu NHL-i klubiga New Jersey Devils. NHL-is debüteeris ta 16. märtsil 2013 mängus Montreal Canadiensi vastu. Aastatel 2012–2014 mängis ta peamiselt New Jersey Devilsi noorteklubis Albany Devils American Hockey League'is. NHL-is jäi Pesoneni arvele neli mängu, milles ta ühtegi resultatiivsuspunkti ei kogunud.
Aastatel 2014–2018 mängis ta Šveitsi kõrgliigas Lausanne HC-s. Seejärel liitus ta samuti Šveitsi kõrgliigasse kuuluva SCL Tigersiga, kus mängis kaks hooaega.
2020. aasta mais sõlmis ta kaheaastase lepingu Magnitogorski Metallurgiga. Hooajal 2020–21 teises pooles mängis ta Kaasani Ak Barsis.
2021. aasta juunis naasis Pesonen SCL Tigersi, kellega sõlmis kaheaastase lepingu.
2019. aastal tuli Pesonen Soome jäähokikoondisega maailmameistriks. Ta lõi turniiril neli väravat ja andis kolm väravasöötu. 2022. aastal tuli ta Soome koondisega nii olümpiavõitjaks kui ka maailmameistriks.
Tema vanem vend Jussi Pesonen on samuti jäähokimängija.
Emil Bemström

Emil Erik Bemström (sündinud 1. juunil 1999 Nyköpingis) on Rootsi jäähokimängija, kes mängib keskründajana NHL-i klubis Pittsburgh Penguins.
Ta alustas klubikarjääri Rootsi klubis Leksands IF, mille koosseisus debüteeris ta Rootsi kõrgliigas hooajal 2016–17. Hooajal 2018–19 mängis ta Rootsi kõrgliigas Djurgårdens IF-i ridades. Ta lõi sel hooajal liigas 23 väravat, millega oli liiga suurim väravakütt, ja valiti liiga hooaja parimaks uustulnukaks. Hooaja 2018–19 finaalseerias kaotas ta Djurgårdensiga Frölunda HC-le mängudega 2:4.
2017. aastal valis Columbus Blue Jackets ta NHL-i "draft"is 117. valikuna. 2019. aasta mais sõlmis ta Blue Jacketsiga kolmeaastase lepingu. Debüüthooajal lõi ta liigas 10 väravat ja andis 10 väravasöötu.
2020. aasta septembris suundus ta Blue Jacketsist laenule Soome kõrgliigaklubisse HIFK. Seal mängides lõi ta 16 mänguga kaheksa väravat ja andis üheksa väravasöötu. Seejärel naasis ta Blue Jacketsi. 3. mail 2021 tegi ta mängus Florida Panthersi vastu oma NHL-i karjääri esimese kübaratriki.
2024. aasta veebruaris kaubeldi Blue Jacketsist Pittsburgh Penguinsi.
Rootsi jäähokikoondise koosseisus osales Bemström 2022. aasta maailmameistrivõistlustel.
Dmosin

Dmosin on küla Poolas Łódźi vojevoodkonnas Brzeziny maakonnas, Dmosini valla halduskeskus. Dmosin asub Brzezinyst umbes 14 km põhjas ja Łódźist ligikaudu 27 km kirdes.
Dmosinit on esmamainitud 1334. aastal. Dmosin sai linnaõigused 1430. aastal, kuid kaotas need 1579. aastal.
Jere Sallinen

Jere Tapio Sallinen (sündinud 26. oktoobril 1990 Espoos) on Soome jäähokimängija, kes mängib Šveitsi kõrgliigaklubis Biel ründajana vasakäärel.
Ta alustas klubikarjääri Soome klubis Espoo Blues, mille koosseisus debüteeris ta Soome kõrgliigas hooajal 2007–08. 2011. aastal kaotas ta Espoo Bluesiga Soome meistrivõistluste finaalseerias HIFK-le mängudega 0:4.
2009. aastal valis Minnesota Wildi ta NHL-i "draft"is 163. valikuna.
Hooaja 2011–12 keskel liitus ta Soome kõrgliigaklubiga HPK. Hooajal 2012–13 pälvis ta liiga hooaja kõige efektiivsemale mängijale antava Matti Keinoneni auhinna. 2014. aasta veebruaris liitus ta Rootsi kõrgliigaklubiga Örebro HK, kuid ta mängis seal vaid hooaja lõpuni.
Aastatel 2014–2016 mängis ta kaks hooaega KHL-i klubis Jokerit.
2016. aasta märtsis sõlmis ta üheaastase lepingu NHL-i klubiga Edmonton Oilers. Ta mängis hooaja 2016–17 jooksul vaid Oliersi noorteklubis Bakersfield Condors American Hockey League'is. Seejärel naasis Sallinen Örebrosse, kus mängis kaks hooaega.
2019. aasta mais sõlmis ta kaheaastase lepingu Soome kõrgliigaklubiga HIFK. 2021. aasta juunis sõlmis ta üheaastase lepingu Šveitsi kõrgliigaklubiga EHC Biel, kellega on ta hiljem lepingut kaks korda pikendanud.
2019. ja 2022. aastal tuli Sallinen Soome jäähokikoondisega maailmameistriks. 2014. ja 2021. aasta maailmameistrivõistlustel võitis ta Soome koondisega hõbemedali.
Padure (Laža vald)

Padure (vanasti ka Aizputes Padure) on küla ("mazciems") Lätis Lõuna-Kuramaa piirkonna Laža vallas. Asub merepinnast 58 meetri kõrgusel, Riiast 184, valla keskusest Apriķist 10 ja endisest piirkonna keskusest Aizputest 4,5 kilomeetri kaugusel.
Küla on tekkinud endise Padure mõisa ("Paddern") keskuse juurde. Aastani 2021 kuulus küla Aizpute piirkonda.
Külas kasvav vaher ümbermõõduga 3,57 meetrit, saar ümbermõõduga 3.86 meetrit, tamm ümbermõõduga 4,33 meetrit ja pärn ümbermõõduga 4.85 meetrit on looduskaitse all.
Aastal 2015 oli külas 33 elanikku. aastal 2018 oli elanikke 34, aastal 2020 taas 33.
Mazdzērve

Mazdzērve (ka Mazdzērves, vanasti ka Mazdzērves muiža) on küla ("mazciems") Lätis Lõuna-Kuramaa piirkonna Laža vallas. Asub valla keskosas merepinnast 36 meetri kõrgusel, Riiast 195, valla keskusest Apriķist 6 ja endisest piirkonna keskusest Aizputest 16 kilomeetri kaugusel.
Küla on tekkinud endise Mazdzērve karjamõisa ("Klein-Dsehrwen") keskuse juurde. Aastani 2021 kuulus küla Aizpute piirkonda.
Mežgaļi

Mežgaļi on küla ("vasarnīcu ciems" ehk suvilapiirkond) Lätis Lõuna-Kuramaa piirkonna Laža vallas. Asub valla lõunaosas merepinnast 46 meetri kõrgusel, Riiast 183, valla keskusest Apriķist 10 ja endisest piirkonna keskusest Aizputest 4 kilomeetri kaugusel.
Külas asub Kūdrāji bussipeatus, sellest läände jääb Plece soo.
Lanksēži

Lanksēži on küla ("skrajciems" ehk hajaküla) Lätis Lõuna-Kuramaa piirkonna Laža vallas. Asub valla idaosas merepinnast 40 meetri kõrgusel, Riiast 188, valla keskusest Apriķit 9 ja endisest piirkonna keskusest Aizputest 9 kilomeetri kaugusel.
Lanksēži asub Alokste jõe ääres Alokste paisjärve kagukaldal. Küla on tekkinud endise Lanksēži mõisa ("Lanksehden") keskuse juurde. Aastani 2021 kuulus küla Aizpute piirkonda.
Külas asuv Langsēži park on looduskaitse all, lisaks on kaitse all seal kasvav tamm ümbermõõduga 4 meetrit, saared ümbermõõtudega 3,55 ja 3,62 meetrit, pärnad ümbermõõtudega 3,76 ning 4,44 meetrit ja suurelehine pärn ümbermõõduga 3,33 meetrit.
Štakeldanga

Štakeldanga on küla ("mazciems") Lätis Lõuna-Kuramaa piirkonna Laža vallas. Asub valla kaguosas merepinnast 56 meetri kõrgusel Tebra jõe kaldal, Riiast 182, valla keskusest Apriķist 14 ja endisest piirkonna keskusest Aizputest 2 kilomeetri kaugusel.
Küla on tekkinud endise Štakeldanga mõisa ("Stackeldangen") keskuse juurde. Aastani 2021 kuulus küla Aizpute piirkonda.
Štakeldanga mõisa uksed on kunstimälestistena riikliku kaitse all. Külas asuv Štakeldanga park on looduskaitse all, lisaks on kaitse all seal kasvavad tamm ümbermõõtudega 4.1, 5.58, 5.23 ja 6.15 meetrit. 
Aastal 2015 oli külas 37 elanikku. Aastal 2018 oli elanikke 30, aastal 2020 aga 32.
Osjaków

Osjaków on linn Poolas Łódźi vojevoodkonnas Wieluńi maakonnas, Osjakówi valla halduskeskus. Osjaków asub Warta jõe paremal kaldal, Wieluńist ligi 18 km idakirdes.
Osjakówi on esmamainitud 1299. aastal. Osjaków sai linnaõigused 1494. aastal, kuid kaotas need 1793. aastal.
Osjaków sai linnaõigused tagasi 1. jaanuaril 2024.
Żytno

Żytno on küla Poolas Łódźi vojevoodkonnas Radomsko maakonnas, Żytno valla halduskeskus. Żytno asub Radomskost umbes 20 km kagus.
Żytno sai linnaõigused 1441. aasta paiku, kuid kaotas need 1760. aasta paiku.
Andrespol

Andrespol on küla Poolas Łódźi vojevoodkonnas Łódźi maakonnas, Andrespoli valla halduskeskus. Andrespol asub Łódźi kesklinnast umbes 13 km idakagus.
Burzenin

Burzenin on küla Poolas Łódźi vojevoodkonnas Sieradzi maakonnas, Burzenini valla halduskeskus.
Burzeninit on esmamainitud 1344. aastal. Burzenin sai linnaõigused 1378. aastal, linnaõigusi kinnitati 1419. aastal. Burzenin kaotas linnaõigused 1870. aastal.
Nõukogude-Ukraina sõda

Nõukogude-Ukraina sõda (ukraina keeles "Радянсько-українська війна") oli sõjaline konflikt Ukraina Rahvavabariigi ja Nõukogude Venemaa vahel aastatel 1917–1921.
Algus.
20. novembril 1917 andis Ukraina Keskraada välja kolmanda universaali, millega kuulutas 20. novembril 1917 välja Ukraina Rahvavabariigi (URV), mis pidi jääma tulevikus tekkiva demokraatliku Venemaa koosseisu. 12. detsembril 1917 korraldasid bolševikud Kiievis mässu, kuid keskraadale ustavad väeüksused võtsid neilt ära relvad ning saatsid Ukrainast välja. 24.-25. detsembril 1917 Harkivis toimunud I Üleukrainalisel Nõukogude Kongressil kuulutasid bolševikud URV-s välja nõukogude võimu, millega algas Nõukogude-Ukraina sõda. 26. detsembril 1917 langetas URV otsuse moodustada Ukraina rahvavabariigi armee ja mehitada see vabatahtlikkuse alusel.
Sõja lõpp.
Poola ja Nõukogude Venemaa sõjategevus lõppes 1920. aasta oktoobris sõlmitud Riia vaherahuga. Poola ja Nõukogude Venemaa sõlmisid 1921. aasta märtsis Riia rahulepingu. Ukraina ala jagati nii, et Poola sai endise Austria Galiitsia ja osa varem Venemaale kuulunud Ukraina alast. Petljurale lojaalsed üksused võitlesid Ukraina alal ka pärast vaherahu sõlmimist, kuid taandusid 1920. aasta novembris Poola territooriumile. 1921. aasta novembris tungisid ukrainlaste üksused Poola aladelt Nõukogude Ukraina alale, kuid rünnak ebaõnnestus.
Ernst von Manteuffel (1844–1922)

Ernst Gotthard von Mannteuffell (21. oktoober 1844 Pariis – 30. august 1922) oli Eesti mõisnik.
Elulugu.
Ta sündis Ernst Gotthardi (I) ja Mathilde Johanna esiklapsena ning jäigi krahvipaari ainsaks pojaks.
Ta jätkas isaga koos alustatud Jõgeva raudteejaama ümbruse väljaehitamist ning tegi plaane pikapeale see koht linnaks kujundada. Ka isaga koos alustatud Puurmani mõisa uhke härrastemaja sai tema poolt viimase lihvi ning Puurmani lossist sai Ernst Gotthardi pere elukoht. Tartus raekoja kõrval olevat pere linnaelamut, Raekoja plats 3 lasi krahv põhjalikult kaasajastada ning Tallinnas Toompeal Tallinna toomkiriku ja Eestimaa rüütelkonna hoone kõrval olevat Rahukohtu tänav 1 hiigelhoone üürikorteriteks ümber ehitada.
Ernst Gotthard (II) von Mannteuffell oli 1910. aastal asutatud Balti Auto- ja Aeroklubi üks aktiivsetest asutajatest ning nii Peterburi-Narva-Tallinn-Tartu-Riia keisriralli, aga eelkõige üle-euroopalise III Viktoria ralli üks organiseerijatest.
Ernst Gotthard oli abielus Marie Dorothea von Weissiga (1847–1938). Krahvipaaril oli 5 last, nendest 3 tütart, kellest Anna Mathilde (1870–1954) oli abielus Raadi mõisa viimase omaniku Reinhold Karl von Liphartiga (1864–1940). Krahvipaari vanem poeg Ernst Andreas von Mannteuffell sündis 15. novembril 1873 Tartus ja suri 16. märtsil 1953 Iirimaal Varjupaiga pagulaskodus. Noorem poeg Arved Viktor Clemens von Mannteuffell sündis 9. oktoobril 1873 Tartus ja suri 23. juunil 1930 Pariisis.
Eesti Vabariigi loomise järel elas krahvipere riigi kodakondsetena Eestis. Krahvilt riigistati 19 mõisa, st 8 rüütlimõisa (Jõgeva, Jõe, Halliku, Härjanurme, Kudina, Puurmani, Ranna, Saare), 2 rüütlimõisa kõrvalmõisa (Pakaste ja Vana-Saare) ja 9 karjamõisa (Ellakvere, Mäkaste, Kati, Nava, Rahivere, Randala, Rukkiaia, Rüütli ja Kose). Oma Tartu Raekoja platsi maja müüs krahv riigi poolt kehtestatud hinnaga kohalikule omavalitsusele.
Krahv Ernst Gotthard von Mannteuffell suri kuu aega pärast mõisate võõrandamisdokumentide allkirjastamist 30. augustil 1922 pere Brannenburgi suvilas. Pojad tõid urni isa tuhaga Saare mõisa kalmistule.
Korycin

Korycin on asula ("osada") Poolas Podlaasia vojevoodkonnas Sokółka maakonnas, Korycini valla halduskeskus. Korycin asub Sokółkast 27 km lääneloodes ja Białystokist 35 km põhjas.
Korycin sai linnaõigused 1671. aastal. Korycin kaotas linnaõigused 1897. aastal.
Tin Sontsja

Tin Sontsja (ukraina keeles Тінь Сонця) on Ukraina "folk metal"-ansambel.
Mikko Kousa

Mikko Tapio Kousa (sündinud 11. mail 1988 Lahti) on Soome jäähokimängija, kes mängis kaitsjana viimati Saksamaa kõrgliigaklubis Düsseldorfer EG.
Ta alustas klubikarjääri Lahti Pelicansis, mille koosseisus Soome kõrgliigas hooajal 2007–08. 2010. aastal liitus ta HIFK-iga. Hooajal 2010–11 tuli ta klubiga Soome meistriks.
2012. aastal liitus ta KHL-i klubiga Nižni Novgorodi Torpedo. Hooaja 2012–13 teises pooles mängis ta Rootsi kõrgliigaklubis Modo Hockey. Seejärel naasis Kousa Soome kõrgliigasse, mängides ühe hooaja Jokerites ja seejärel Lukkos. Hooajal 2015–16 mängis ta KHL-i klubis Zagrebi KHL Medveščak ja Šveitsi kõrgliigaklubis SC Bern.
Hooaja 2016–17 alguses mängis ta Rootsi kõrgliigaklubis Djurgårdens IF. Seejärel liitus Kousa taas Pelicansiga, kus mängis kuni hooaja 2018–19 lõpuni.
2019. aastal naasis ta HIFK-i. Hooajal 2019–20 lõi Kousa Soome kõrgliigas kaitsemängijatest enim väravaid (kokku 10). Hooajal 2021/22 mängis Kousa jällegi Pelicansis, seejärel hooajal 2022/23 Saksamaa kõrgliigaklubis Düsseldorfer EG.
Kousa on kuulunud Soome jäähokikoondisse Euro Hockey Touril.
Teadmise puudumise protokoll

Teadmise puudumise protokoll ehk teadmise puudumise tõend (eesti keeles ei ole keelend "nullteadmise tõend" soovitatav) on informatsiooni vahetamise meetod krüptograafias, kus üks osapool tõendab teisele (tavaliselt matemaatilise) väite õigsust, paljastamata midagi muud kui väite tõesust. Teisisõnu tõendaja tõestab kontrollijale, et ta teab mingit kindlat saladust, saladuse enda kohta teavet avaldamata.
Selle protokolli olulisem aspekt on usaldusväärsus, mis on seotud turvalisuse säilitamisega erinevat tüüpi toimingute korral.
Lihtsustatud matemaatiline näide.
A valib x1 ja arvutab y = Y(x1) ning saadab B-le: y
B valib x2 ja saadab A-le: x2
A arvutab z = Z(x1,x2) ja saadab B-le: z
B kontrollib, et Z(z) = y × Y(x2)
Prūšu ciems

Prūšu ciems (vanasti ka Prūsenieku ciems) on küla ("skrajciems" ehk hajaküla) Lätis Lõuna-kuramaa piirkonna Cīrava vallas. Asub valla idaosas merepinnast 40 meetri kõrgusel Ceļupe oja kaldal, Riiast 190, valla keskusest Cīravast 6 ja endisest piirkonna keskusest Aizputest 11 kilomeetri kaugusel. Aastani 2021 kuulus küla Aizpute piirkonda.
Grāpste

Grāpste (ka Grābste või Grabste) on küla ("skrajciems" ehk hajaküla) Lätis Lõuna-Kuramaa piirkonna Cīrava vallas. Asub valla idaosas merepinnast 48 meetri kõrgusel, Riiast 189, valla keskusest Cīravast 10 ja endisest piirkonna keskusest Aizputest 10 kilomeetri kaugusel. Aastani 2021 kuulus küla Aizpute piirkonda.
Külast läänes asuvad looduskaitsealused Dzērve Bērziņi allikad.
Dzērvenieki

Dzērvenieki (nõukogude perioodil Jaunā Dzīve) on küla ("vidējciems") Lätis Lõuna-Kuramaa piirkonna Cīrava vallas. Asub valla idaosas merepinnast 38 meetri kõrgusel Dzēkaiņise järve kaldal, Riiast 197, valla keskusest Cīravast 5 ja endisest piirkonna keskusest Aizputest 18 kilomeetri kaugusel.
Aastal 2015 oli külas 73 elanikku. Aastal 2018 oli elanikke 69, aastal 2020 aga 65. Aastani 2021 kuulus küla Aizpute piirkonda.
Dzērves skola

Dzērves skola (tõlkes "Dzērve kool", vanasti Dzērves muiža ehk tõlkes "Dzērve mõis") on küla ("mazciems") Lätis Lõuna-Kuramaa piirkonna Cīrava vallas. 
Küla asub valla keskosas merepinnast 29 meetri kõrgusel, Riiast 195, valla keskusest Cīravast 3 ja piirkonna keskusest Aizputest 16 kilomeetri kaugusel. Aastani 2021 kuulus küla Aizpute piirkonda.
Külas asub aastal 1833 rajatud Dzērve mõisa häärberis Dzērve põhikool. Vana Dzērve - Cīrava rahvakooli hoone on kasutusel kooli internaadina ja on muinsusmälestisena riikliku kaitse all. 
Külas kasvavad Bergmaņi tamm, hõberemmelgad ümbermõõtudega 4.81 ja 6.55 meetrit, hobukastan ümbermõõduga 3.85 meetrit, Euroopa nulud ümbermõõtudega 3.72 ja 3.39 meetrit, magus kirsipuu ümbermõõduga 1.77 meetrit, pärn ümbermõõduga 3.6 ning kõrgusega 35 meetrit, saar ümbermõõduga 3.72 meetrit ja mägivaher ümbermõõduga 2.2 meetrit on looduskaitse all.
Iga Świątek

Iga Natalia Świątek [i'ga sfjo'ntek], IPA [ˈiɡa naˈtalʲja ˈɕfʲjɔ̃ntɛk] (sündinud 31. mail 2001 Varssavis) on Poola tennisist. Ta võitis 19-aastaselt 2020. aasta Prantsusmaa lahtised tennise meistrivõistlused. 
2022. aastal võitis ta Prantsusmaal teise suure slämmi turniiri. Alates 4. aprillist 2022 on ta WTA edetabeli esinumber. Ta on võitnud üksikmängus kaheksa WTA turniiri.
Saavutused juuniorina.
Juunioride hulgas on ta suure slämmi turniiridest võitnud 2018. aastal Wimbledoni turniiri üksikmängus ja 2018. aastal Prantsusmaa lahtised meistrivõistlused tüdrukute paarismängus Caty McNallyga.
2017. aastal oli ta Austraalia lahtistel meistrivõistlustel koos Maja Chwalińskaga juunioride paarismängu finalist ja 2018. aastal koos Kaja Juvaniga noorte suveolümpiamängude võitja tüdrukute paarismängus.
Saavutused WTA Touril.
Tema suureks tähelennuks kujunesid 2020. aasta Prantsusmaa lahtised meistrivõistlused, kus ta vaid 19-aastaselt võitis neljandas ringis WTA edetabeli teisel kohal asuvat Simona Halepit 2:0 (6:1, 6:2) ja oli finaalis üle WTA edetabeli neljandal kohal olevast Sofia Keninist 2:0 (6:4, 6:1). Świątek ei kaotanud turniiril ühtegi setti. 
Ta on esimene Poola tennisist, kes on võitnud WTA suure slämmi turniiri. Enne Prantsusmaa lahtisi meistrivõistlusi asus ta maailma edetabelis 54. kohal, tänu võidule tõusis WTA edetabelis 17. kohale. See oli ka tema esimene WTA-taseme turniirivõit. 2021. aastal võitis ta veel 2 WTA turniiri (Adelaide International ja Italian Open).
Świątek on võitnud üksikmängus seitse ITF-i turniiri.
2021. aastal pääses ta esimest korda WTA aastalõputurniirile. Ta kaotas 6:2, 2:6, 5:7 Arõna Sabalenkale, 2:6, 4:6 María Sákkarile ja võitis 7:5, 6:4 Paula Badosat ning oma alagrupist poolfinaali ei pääsenud.
Isiklikku.
Tema isa Tomasz Świątek oli sõudja, kes võistles olümpiamängudel 1988. aastal Seoulis.
Trõzub

Trõzub (ukraina keeles "Тризуб") oli 1925. aastal asutatud ukrainakeelne ühiskondlik-poliitiline ja kirjanduslik-kunstiline nädalaleht, mis ilmus kuni 1940. aastani.
Vidusmuiža

Vidusmuiža on küla ("skrajciems" ehk hajaküla) Lätis Lõuna-Kuramaa piirkonna Cīrava vallas. Asub valla kaguosas merepinnast 31 meetri kõrgusel, Riiast 191, valla keskusest Cīravast 3,5 ja endisest piirkonna keskusest Aizputest 11 kilomeetri kaugusel.
Küla on tekkinud endise Vidusmuiža karjamõisa ("Mittelhof") juurde. Aastani 2021 kuulus küla Aizpute piirkonda. Külas asuvad Dārznieki muinaskalmed on muinsusmälestisena riikliku kaitse all.
Tomáš Záborský

Tomáš Záborský (sündinud 14. novembril 1987 Trenčínis) on Slovakkia jäähokimängija, kes mängib Slovakkia kõrgliigaklubis HK Poprad ründajana vasakäärel.
Ta alustas klubikarjääri kodulinna klubis HK Dukla Trenčín.
2006. aastal valiti ta NHL-i "draft"is New York Rangersi poolt 137. valikuna. Ta suundus seejärel mängima Põhja-Ameerikasse. Aastatel 2006–2008 mängis Záborský Ontario Hockey League'i klubis Saginaw Spirit. Hooajal 2008–09 mängis ta American Hockey League'i klubis Hartford Wolf Pack ning ECHL-i klubides Charlotte Checkers ja Dayton Bombers, kuid NHL-i ta ei jõudnud.
Aastatel 2009–2012 mängis ta kolm hooaega Soome kõrgliigaklubis Oulun Kärpät. Hooajal 2010–11 lõi ta Soome kõrgliigas 23 väravat ja andis 10 väravasöötu. Hooajal 2011–12 lõi ta liigas 35 väravat, millega oli liiga suurim väravakütt ja pälvis põhihooaja parimale mängijale antava Lasse Oksaneni auhinna. Lisaks valiti Záborský Soome kõrgliiga hooaja sümboolsesse koosseisu.
2012. aastal sõlmis ta kaheaastase lepingu KHL-i klubiga Omski Avangard. Hooaja 2013–14 teises pooles mängis ta Ufa Salavat Julajevis. 2013. aastal valiti ta KHL-i tähtede mängule.
2014. aastal naasis Záborský Soome kõrgliigasse, liitudes HIFK-iga. 2016. aastal kaotas ta HIFK-iga Soome meistrivõistluste finaalis Tapparale. Hooajal 2016–17 mängis ta Rootsi kõrgliigaklubis Brynäs IF, kellega võitis sel hooajal Rootsi meistrivõistlustel hõbemedali. Aastatel 2017–2019 mängis ta Soome kõrgliigas Tappara ridades. 2018. aastal kaotas ta Tapparaga Soome meistrivõistluste finaalis Kärpätele. 2019. aasta aprillis sõlmis ta kaheaastase lepingu Soome kõrgliigaklubiga SaiPa.
Hooajal 2021/22 mängis ta Tšehhi kõrgliigaklubis Libereci Bílí Tygři ja Saksamaa kõrgliigaklubis Schwenninger Wild Wings. Alates hooajast 2022/23 on ta mänginud Popradis.
Ta kuulus Slovakkia jäähokikoondisse 2013. aasta maailmameistrivõistlustel ja 2014. aasta taliolümpiamängudel.
Dzērve

Dzērve (ka Marijas) on küla ("mazciems") Lätis Lõuna-kuramaa piirkonna Aizpute vallas. Asub valla loodeosas merepinnast 55 meetri kõrgusel, Riiast 187, valla keskusest Rokasbirzest 6 ja endisest piirkonna keskusest Aizputest 8 kilomeetri kaugusel.
Küla on tekkinud endise Marija mõisa ("Marienhof") keskuse juurde. Aastal 1900 avati seal Marijas muiža raudteejaam. Aastani 2021 kuulus küla Aizpute piirkonda.
2005. aasta seisuga elas külas 23 inimest.
Looduskaitse all on külas kasvavad Marijase saar, saar ümbermõõduga 3,58 meetrit ja mägivahtrad ümbermõõtudega 2,36 ning 2,38 meetrit.
Dubeņmuiža

Dubeņmuiža (ka Dubeņi, vanasti Dubenu muiža) on küla ("mazciems") Lätis Lõuna-Kuramaa piirkonna Aizpute vallas. Asub valla lääneosas merepinnast 42 meetri kõrgusel Dubeņa jõe kaldal, Riiast 189, valla keskusest Rokasbirzest 7,5 ja endisest piirkonna keskusest Aizputest 10 kilomeetri kaugusel.
Küla on tekkinud endise Dubeņi karjamõisa ("Dubbenhof") keskuse juurde. Aastani 2021 kuulus küla Aizpute piirkonda.
Bogdan (ettevõte)

Bogdan (ukraina keeles "Корпорація «Богдан»") on Ukraina autotööstusettevõte.
Lembit Uustulnd

Lembit Uustulnd (sündinud 25. juulil 1952) on eesti kirjanik ja laevakapten.
Ta töötab kaptenina Paldiski-Kapellskäri liinil sõitval laeval Regal Star.
Tema esikromaan "Kiikhobune Antverpenist" pälvis 1998. aasta romaanivõistlusel II auhinna ja on tõlgitud läti keelde.
Isiklikku.
Ta on kirjanik Albert Uustulndi ja Kingissepa 1. Keskkooli direktori Pauline Kremmi poeg.
Ievade

Ievade on küla ("mazciems") Lätis Lõuna-Kuramaa piirkonna Aizpute vallas. Asub valla keskosas merepinnast 66 meetri kõrgusel Dubeņa jõe kaldal, Riiast 186, valla keskusest Rokasbirzest 4 ja endisest piirkonna keskusest Aizputest 7 kilomeetri kaugusel.
Küla on tekkinud endise Ievade mõisa ("Ewahden") keskuse juurde. Aastal 1900 avati külast põhjas Ievade raudteepeatus. Aastani 2021 kuulus küla Aizpute piirkonda.
2005. aasta seisuga elas külas 10 inimest.
Külast läänes asub muinsusmälestisena riikliku kaitse all olev Kabelimäe linnamägi.
Looduskaitse all on külas kasvavad pärn ümbermõõduga 4.08 meetrit ja vaher ümbermõõduga 3.79 meetrit.
Kriepaste

Kriepaste on küla ("mazciems") Lätis Lõuna-Kuramaa piirkonna Aizpute vallas. Asub valla edelaosas merepinnast 68 meetri kõrgusel, Riiast 195, valla keskusest Rokasbirzest 12 ja endisest piirkonna keskusest Aizputest 14 kilomeetri kaugusel.
Küla on tekkinud endise Mazdupele karjamõisa ("Klein-Düppeln") juurde. Aastani 2021 kuulus küla Aizpute piirkonda. Külast edelas asub Tiporsi järv.
1998. aasta seisuga elas külas 5 inimest.
Vladimir Tkatšov (sündinud 1995)

Vladimir Eduardovitš Tkatšov (vene keeles Владимир Эдуардович Ткачёв; sündinud 5. oktoobril 1995 Omskis) on Venemaa jäähokimängija, kes mängib American Hockey League'i (AHL) klubis Ontario Reign ründajana vasakäärel.
Ta alustas klubikarjääri Omski Avangardis, mille koosseisus debüteeris ta KHL-is hooajal 2013–14.
Aastatel 2013–2015 mängis ta Quebec Major Junior Hockey League'i klubides Moncton Wildcats ja Quebec Remparts. 2014. aastal osales ta NHL-i klubi Edmonton Oilersi treeninglaagris, kuid klubiga lepingut sõlmida tal ei olnud võimalik.
2015. aasta septembris naasis Tkatšov Venemaale, liitudes Peterburi SKA-ga. Ta mängis hooajal 2015–16 põhiliselt klubi noortevõistkonnas SKA-1946.
Aastatel 2016–2018 mängis ta KHL-is Vladivostoki Admirali ridades. Hooajal 2017–18 oli ta klubi resultatiivseim mängija (14+16), kuigi sama hooaja lõpus liitus ta Ufa Salavat Julajeviga. 2019. aasta juulis naasis SKA-sse, sõlmides klubiga kaheaastase lepingu. Aastatel 2018 ja 2020 valiti Tkatšov KHL-i tähtede mängule.
2021. aasta mais sõlmis ta üheaastase lepingu Los Angeles Kingsiga. NHL-is debüteeris ta 14. oktoobril 2021 hooaja avamängus Vegas Golden Knightsi vastu, saades selles mängus kirja kaks väravasöötu. Pärast seda osales ta veel kolmes põhiturniiri mängus, kuni suunati AHL-i Kingsi tütarklubisse Ontario Reign.
Ķibji

Ķibji (ka Lavīži) on küla ("mazciems") Lätis Lõuna-Kuramaa piirkonna Aizpute vallas. Asub valla keskosas merepinnast 61 meetri kõrgusel, Riiast 185, valla keskusest Rokasbirzest 3 ja endisest piirkonna keskusest Aizputest 6 kilomeetri kaugusel.
Küla on tekkinud endise Lavīži karjamõisaa ("Luisenhof") keskuse juurde. Suurem osa külast on rajatud nõukogude perioodil kohaliku kolhoosi vajadusi arvestades. Aastani 2021 kuulus küla Aizpute piirkonda.
2005. aasta seisuga elas külas 30 inimest.
Kūdra (Aizpute vald)

Kūdra on küla ("vidējciems") Lätis Lõuna-Kuramaa piirkonna Aizpute vallas. Asub valla loodeosas merepinnast 54 meetri kõrgusel Aizpute linna piiril. Küla jääb Riiast 182, valla keskusest Rokasbirzest 4 ja endisest piirkonna keskusest Aizputest 2 kilomeetri kaugusele.
Küla on tekkinud turbatootjate töölisasulana. Aastani 2021 kuulus küla Aizpute piirkonda.
2018. aasta seisuga elas külas 142 inimest, aastal 2019 oli elanikke 136, aastal 2020 aga 140.
Külast läänes asub muinsusmälestisena riikliku kaitse all olev Baltcepuri linnamägi.
Cildi

Cildi on küla ("mazciems") Lätis Lõuna-Kuramaa piirkonna Kazdanga vallas. Asub valla põhjaosas merepinnast 52 meetri kõrgusel, Riiast 175, valla keskusest Kazdangast 5 ja endisest piirkonna keskusest Aizputest 14 kilomeetri kaugusel.
Küla on tekkinud endise Cildi mõisa ("Zilden") keskuse juurde. Aastani 2021 kuulus küla Aizpute piirkonda.
2005. aasta seisuga elas külas 17 inimest.
Külas kasvav vaher ümbermõõduga 4 meetrit on looduskaitse all.
Ziemciems

Ziemciems on küla ("mazciems") Lätis Lõuna-Kuramaa piirkonna Kazdanga vallas. Asub valla põhjaosas merepinnast 58 meetri kõrgusel, Riiast 172, valla keskusest Kazdangast 2 ja endisest piirkonna keskusest Aizputest 9 kilomeetri kaugusel.
Küla on tekkinud endise Ziemciemsi karjamõisa ("Seemzeem") keskuse juurde. Aastani 2021 kuulus küla Aizpute piirkonda.
2005. aasta seisuga elas külas 15 inimest.
Ukraina kaitsjate päev

Ukraina kaitsjate päev (ukraina keeles "День захисників і захисниць України") on alates 2021. aastast Ukrainas 1. oktoobril tähistatav püha.
Selle esimene tähistamine oli 2015. aastal (aga siis kuni 2022. aastani tähistati seda 14. oktoobril).
Tähtsus.
1. oktoobril tähistavad õigeusklikud ühtlasi Jumalasünnitaja kaitsmise püha.
Rokaiži

Rokaiži on küla ("vidējciems") Lätis Lõuna-Kuramaa piirkonna Kazdanga vallas. Asub valla lääneosas merepinnast 57 meetri kõrgusel, Riiast 175, valla keskusest Kazdangast 5 ja endisest piirkonna keskusest Aizputest 5 kilomeetri kaugusel.
Küla on tekkinud endise Rokaiži mõisa ("Rokaischen") keskuse juurde. Aastani 2021 kuulus küla Aizpute piirkonda.
Aastal 1846 sündis külas läti folklorist Fricis Brīvzemnieks.
2005. aasta seisuga elas külas 81 inimest. Aastal 2018 oli elanikke 72 ja aastal 2020 oli elanikke 78.
Looduskaitse all on külas kasvav tamm ümbermõõduga 5,59 meetrit ja pärnad ümbermõõtudega 3,92, 3,71, 3,72, 3,54, 4,06 ning 4,34 meetrit.
Vāģkalns

Vāģkalns on küla ("mazciems") Lätis Lõuna-Kuramaa piirkonna Kazdanga vallas. Asub valla keskosas merepinnast 90 meetri kõrgusel, Riiast 175, valla keskusest Kazdangast 4 ja endisest piirkonna keskusest Aizputest 8 kilomeetri kaugusel. Aastani 2021 kuulus küla Aizpute piirkonda.
2005. aasta seisuga elas külas 7 inimest.
Kannenieki

Kannenieki on küla ("mazciems") Lätis Lõuna-Kuramaa piirkonna Kazdanga vallas. Asub valla keskosas merepinnast 77 meetri kõrgusel Alokste jõe kaldal, Riiast 176, valla keskusest Kazdangast 5 ja endisest piirkonna keskusest Aizputest 14 kilomeetri kaugusel. Aastani 2021 kuulus küla Aizpute piirkonda.
2005. aasta seisuga elas külas 23 inimest.
Blendiena

Blendiena on küla ("skrajciems" ehk hajaküla) Lätis Lõuna-Kuramaa piirkonna Kazdanga vallas. Asub valla lõunaosas merepinnast 95 meetri kõrgusel, Riiast 183, valla keskusest Kazdangast 8 ja endisest piirkonna keskusest Aizputest 12 kilomeetri kaugusel.
Küla on tekkinud endise Blendiena karjamõisa ("Blendinen") keskuse juurde. Aastani 2021 kuulus küla Aizpute piirkonda.
2005. aasta seisuga elas külas 10 inimest.
Mazbojas

Mazbojas on küla ("skrajciems" ehk hajaküla) Lätis Lõuna-Kuramaa piirkonna Kazdanga vallas. Asub valla edelaosas merepinnast 94 meetri kõrgusel, Riiast 179, valla keskusest Kazdangast 15 ja endisest piirkonna keskusest Aizputest 8 kilomeetri kaugusel.
Küla on tekkinud endise Mazbojase karjamõisa ("Klein-Bojen") keskuse juurde. Aastani 2021 kuulus küla Aizpute piirkonda.
2005. aasta seisuga elas külas 9 inimest.
Bojas

Bojas on küla ("mazciems") Lätis Lõuna-Kuramaa piirkonna Kazdanga vallas. Asub valla lääneosas merepinnast 91 meetri kõrgusel Laža jõe kaldal, Riiast 182, valla keskusest Kazdangast 12 ja endisest piirkonna keskusest Aizputest 6 kilomeetri kaugusel.
Küla on tekkinud endise Bojase mõisa keskuse juurde. Mõisa häärberis asus teise maailmasõja ajal saksa sõjaväehospidal, hiljem kohaliku kolhoosi laohoone. Seejärel tegutses seal kuni 2004. aastani metsandusmuuseum, seejärel viidi sealsed eksponaadid Kazdanga mõisa üle. Tänapäeval asub seal aktsiaseltsi "Latvijas valsts meži" Lõuna-Kurzeme klienditeenindusosakond. Aastani 2021 kuulus küla Aizpute piirkonda.
2015. aasta seisuga elas külas 28 inimest. Aastal 2018 oli elanikke 30, aastal 2020 aga 22.
Aulakowszczyzna

Aulakowszczyzna on küla Poolas Podlaasia vojevoodkonnas Sokółka maakonnas Korycini vallas. Aulakowszczyzna asub Korycinist 4 km idas, Sokółkast 24 km läänes ja Białystokist 34 km põhjas.
Szaciłówka

Szaciłówka on küla Poolas Podlaasia vojevoodkonnas Sokółka maakonnas Korycini vallas. Szaciłówka asub Korycinist 4 km kagus, Sokółkast 24 km läänes ja Białystokist 32 km põhjas.
Matthias Zimmer

Matthias Rainer Zimmer (3. mai 1961 Marburg – 19. juuli 2023) oli saksa politoloog, ajakirjanik ja poliitik (CDU). Ta oli Bundestagi liige aastatel 2009–2021.
Pärast keskkooli lõpetamist Traben-Trarbachsis (1980) õppis Matthias Zimmer politoloogiat, kaasaegset ajalugu ja rahvusvahelist õigust Trieris, Pennsylvania Indiana ülikoolis ja Müncheni LMU-s. Ta oli kristliku üliõpilaskorporatsioon Münchener Wingolf liige.
2013. aastal nimetati ta Kölni ülikooli audoktoriks.
Rita Ray

Rita Ray (kodanikunimega Kristi Raias; sündinud 26. augustil 1996) on eesti laulja, laulukirjutaja ja produtsent. Ta esitab peamiselt "soul"-muusikat, mõjutustega r&amp;b'st ja diskost.
Ta on laulnud lapsena kooris ja õppinud Põlva Muusikakoolis klaverit ja pop-džässlaulu. Ta on lõpetanud Georg Otsa nimelise Tallinna Muusikakooli pop-džässlaulu erialal ning Eesti Muusika- ja Teatriakadeemia džässlaulu erialal.
Novembris 2019 ilmus plaadifirma Funk Embassy Records alt Rita Ray debüütalbum "Old Love Will Rust". Eesti laulukirjutaja ja muusik Vaiko Eplik on nimetanud albumit parimaks Eesti "soul"'i albumiks. "Old Love Will Rust" teenis 2020. aasta Eesti Muusikaauhindadel neli nominatsiooni: aasta album, aasta naisartist, aasta debüütalbum ja aasta popartist. Albumilt pärinev singel "Disco Stu" on leidnud toetust ja eetriaega kanali BBC 2 saates "The Craig Charles House Party".
Novembris 2022 ilmus Rita Ray teine kauamängiv "A Life of Its Own", millega pälvis ta Eesti Muusikaauhindade 2023. aasta jagamisel aasta naisartisti ja aasta albumi tiitlid. Albumil olev lugu "Love Ain't The Same, mis avaldati singlina 2021. aastal, pälvis 2022. aasta Eesti Muusikaauhindadel aasta parima laulu tiitli. 
Septembris, 2024 ilmus digitaalselt Rita Ray esimene live-album "Live in Concert". 
Rita Ray on esinenud festivalidel nagu Eurosonic Noorderslag, Reeperbahn Festival, Stuttgart Jazzopen, Tallinn Music Week ja Jazzkaar.
Detsember 2020

Detsember 2020, kroonika.
2020. aasta detsember algas teisipäeval ja lõppes 31 ööpäeva pärast neljapäeval.
August Võhma

August Võhma (24. detsember 1912 Sonda – 8. aprill 1984 Oakwood Hills, Illinois, Ameerika Ühendriigid) oli Eesti ja Saksa sõjaväelane ning eesti aktivist Ameerika Ühendriikides.
Ta lõpetas 1931. aastal Viru Maakonna Reaalgümnaasiumi. Seejärel lõpetas ta 1933. aastal Tondi sõjakooli, 1934. aastal ülendati ta lipnikuks, 1940. aastal lõpetas ta Sõjaväe Tehnika kooli suurtükiklassi, misjärel ülendati leitnandiks.
Teise maailmasõja ajal oli ta 20. eesti diviisis suurtükiväerügemendi ülem "sturmbannführer"i auastmel. Teise maailmasõja lõpus oli ta Tšehhoslovakkias, kus anti välja Nõukogude Liidule, kuid tal õnnestus põgeneda Lääne-Saksamaale. 
1950. aastal asus ta Rootsi, kust siirdus 1956. aastal Ameerika Ühendriikidesse.
Krusāta

Krusāta (vanasti ka Krusātdroga) on küla ("mazciems") Lätis Lõuna-Kuramaa piirkonna Kalvene vallas. Asub valla edelaosas merepinnast 115 meetri kõrgusel, Riiast 178, valla keskusest Kalvenest 19 ja endisest piirkonna keskusest Aizputest 27 kilomeetri kaugusel.
Krusātas asub Riia loomaaia Cīruļi filiaal.
Küla on tekkinud endise Krusātdroga mõisa ("Krussat-Drogen") keskuse juurde. Aastani 2021 kuulus küla Aizpute piirkonda.
2005. aasta seisuga elas külas 12 inimest.
Kalvenes stacija

Kalvenes stacija (tõlkes "Kalvene raudteejaam") on küla ("mazciems") Lätis Lõuna-Kuramaa piirkonna Kalvene vallas. Asub valla keskosas merepinnast 94 meetri kõrgusel, Riiast 174, valla keskusest Kalvenest 4 ja endisestpiirkonna keskusest Aizputest 13 kilomeetri kaugusel.
Küla asub Tebra jõe kaldal, seal asub Kalvene raudteejaam. Aastani 2021 kuulus küla Aizpute piirkonda.
Aastal 2018 oli külas elanikke 32, aastal 2020 aga 28.
Pērbone

Pērbone on küla ("mazciems") Lätis Lõuna-Kuramaa piirkonna Kalvene vallas. Asub valla kirdeosas merepinnast 119 meetri kõrgusel, Riiast 169, valla keskusest Kalvenest 11 ja endisest piirkonna keskusest Aizputest 21 kilomeetri kaugusel.
Küla on tekkinud endise Pērbone mõisa ("Perbohnen") keskuse juurde. Aastani 2021 kuulus küla Aizpute piirkonda.
2005. aasta seisuga elas külas 27 inimest.
Aizpores

Aizpores on küla ("skrajciems" ehk hajaküla) Lätis Lõuna-Kuramaa piirkonna Kalvene vallas. Asub valla kirdeosas merepinnast 124 meetri kõrgusel, Riiast 167, valla keskusest Kalvenest 8 ja endisest piirkonna keskusest Aizputest 22 kilomeetri kaugusel.
Küla on tekkinud endise Aizpurve karjamõisa ("Aispurn") keskuse juurde. Aastani 2021 kuulus küla Aizpute piirkonda.
1998. aasta seisuga elas külas 18 inimest.
Rudbāržu stacija

Rudbāržu stacija (tõlkes "Rudbārži raudteejaam") on küla ("mazciems") Lätis Lõuna-Kuramaa piirkonna Kalvene vallas. Asub valla kirdeosas merepinnast 102 meetri kõrgusel Garūdene jõe kaldal. Asula jääb Riiast 163, valla keskusest Kalvenest 10 ja endisest piirkonna keskusest Aizputest 24 kilomeetri kaugusele. 
Külas asub Rudbārži raudteejaam. Aastani 2021 kuulus küla Aizpute piirkonda.
1998. aasta seisuga elas külas 15 inimest.
Juri Dud

Juri Dud (vene keeles Ю́рий Алекса́ндрович Дудь; sündinud 11. oktoobril 1986 Potsdamis) on Ukraina päritolu Vene spordiajakirjanik ja videoblogija. 
Isa Aleksander on Baumani nimelise tehnikaülikooli sõjalise kateedri juhataja, sõjateaduste doktor, ema Anna on keemia õppejõud. 
Lapsena tegeles jalgpalliga, kuid loobus spordist astma tõttu. Alates 11. eluaastast kirjutab spordisõnumeid.
Aastal 2008 lõpetas Moskva Riikliku Ülikooli ajakirjanduse osakonna.
Töötas internetiportaali Sports.ru toimetajana. 
2017 hakkas korraldama iseseisvaid internetishowsid вДудь. Korra nädalas valmib uus esitus, enamasti intervjuu populaarsete muusikute, poliitikute, meedia, kultuuri ja kino tegelastega. Valmistatakse ka dokumentaalfilme. 
2020. aasta oktoobris oli vDud meeskonnas 25 töötajat. 2021. aasta detsembris oli tellijaid üle 9,7 miljoni ja vaatamisi 1,5 miljardit. Ajakirja Forbes edetabelis oli Juri Dud 2018. aastal vene kuulsus nr. 50.
Jiří Sekáč

Jiří Sekáč (sündinud 10. juunil 1992 Kladnos) on Tšehhi jäähokimängija, kes mängib Šveitsi kõrgliiga klubis Lausanne ründajana vasakäärel.
Aastatel 2009–2011 mängis ta United States Hockey League'i klubis Youngstown Phantoms.
2011. aastal liitus ta KHL-i klubiga Popradi Lev. Hooaja 2012–13 esimeses pooles mängis ta Tšehhi kõrgliiga klubis Praha Sparta ning seejärel naasis KHL-i, liitudes Praha Leviga. Hooajal 2013–14 jõudis ta Praha Leviga Gagarini karika finaali, kus kaotati Magnitogorski Metallurgile mängudega 3:4.
2014. aasta juulis sõlmis Sekáč kaheaastase lepingu NHL-i klubiga Montreal Canadiens. 2015. aasta veebruaris siirdus ta Anaheim Ducksi. Hooajal 2015–16 mängis NHL-is lisaks Ducksile veel Chicago Blackhawksis ja Arizona Coyotesis, kuid ei suutnud ründemänguga enam silma paista, lüües kogu hooaja jooksul liigas vaid ühe värava.
2016. aasta juunis naasis Sekáč KHL-i ja sõlmis lepingu Kaasani AK Barsiga. Hooajal 2017–18 võitis ta Kaasaniga Gagarini karika. Hooajal 2019–20 mängis ta Moskva CSKA-s. 2020. aasta juulis sõlmis üheaastase lepingu Omski Avangardiga, kellega võitis 2021. aastal Gagarini karika.
2021. aasta juulis sõlmis ta kolmeaastase lepingu Lausanne'iga.
Sekáč on kuulunud Tšehhi jäähokikoondisse 2014. aasta maailmameistrivõistlustel ja 2018. aasta taliolümpiamängudel.
Kramsk

Kramsk on küla Poolas Suur-Poola vojevoodkonnas Konini maakonnas, Kramski valla halduskeskus. Kramsk asub Koninist 13 km idakirdes.
Kramsk sai linnaõigused 1440. aastal, kuid kaotas need enne 1550. aastat.
Schaffshausen

Schaffshausen oli Hamburgist pärit literaadisuguvõsa.
Virtuaalassistent

Virtuaalassistent on isik, kes töötab kaugtööd tehes, et aidata klientidel hallata oma igapäevaseid ülesandeid ja vastutada paljude administratiivsete, organisatoorsete ja loominguliste tööülesannete eest. On olemas ka tehisintellekti põhised assistendid nagu näiteks Alexa, Google Assistant, Siri, Cortana, kuid reaalne inimene pakub virtuaalassistendina rohkem isikupärastatud ja kontekstist teadlikku teenust, mis sobib hästi ettevõtetele, vabakutselistele ja juhtidele. Virtuaalassistenti võib nimetada ka inimeseks, kes pakub näiteks assistendi-, juhiabi-, sekretäri- või muud asjaajamisteenust kaugtääna enda valitud asukohas.
Virtuaalassistendi tööülesanded on näiteks:
1. Kalendri ja ajaplaneerimine – koosolekute ja sündmuste ajastamine vastvalt tööandja soovidele, ajakavade koostamine ja meeldetuletuste seadmine. 
2. E-kirjade ja dokumentide haldamine – postkasti korrashoid, tähtsate e-kirjade sorteerimine ja vastamine ning digiprügi vähendamine. 
3. Klienditugi ja suhtlemine – klientide ja koostööpartneritega suhtlemine e-kirja, telefoni või sõnumside kaudu. 
4. Andmesisestus ja aruandlus – andmete kogumine, sisestamine ja analüüsimine ning aruannete koostamine. 
5. Sotsiaalmeedia haldamine – sotsiaalmeediakontode haldamine, postituste koostamine ja postitamine ning veebilehe jälgijatega suhtlemine. 
6. Reiside ja kohtumiste korraldamine – reisiplaanide koostamine algusest-lõpuni, transpordi ja majutuse broneerimine kohtumisteks, kliendikohtmiste korraldamine.
7. Raamatupidamisabi – arvete haldamine, kulude jälgimine ja eelarvete koostamine. 
8. Uurimistööd ja turuanalüüs – kergemat sorti uuringute läbiviimine ja turundusandmete analüüs. Virtuaalassistent töötab tavaliselt vabakutselisena või teenusepakkujana ning saab suhelda klientidega erinevate kanalite kaudu, sealhulgas e-posti, telefoni ja videokoosolekute vahendusel. Tänu sellele, et virtuaalassistendi aeg on paindlik, siis on selline teenus muutunud populaarseks väikestes ettevõtetes ja startup’ides, kus pole alati täiskohaga tugipersonali, kuid on siiski vaja abi igapäevatoimingutes.
Valimisliit Ühine Hiiumaa

Ühine Hiiumaa oli Hiiumaal 2017. aasta kohalike omavalitsuste volikogude valimiseks moodustatud valimisliit. Valimisliidu loonud initsiatiivgrupp koosnes varasemate valimisliitude Üks Hiiumaa, Arenev Käina ja Koostöö liikmetest. Valimiste vahelisel ajal koordineerib tegevust MTÜ Ühine Hiiumaa. Valimisliit pani 2017. aastal kohaliku omavalitsuse volikogu valimistel välja nimekirjad kõigis viies valimisringkonnas, kokku 40 kandidaadiga, ning sai 1230 häält ehk 25,5% Hiiumaa vallas antud häältest ning kuus mandaati Hiiumaa valla volikogus. Valimisliit Ühine Hiiumaa ja seitse mandaati saanud sotsiaaldemokraadid moodustasid Hiiumaa valla volikogus koalitsiooni. 2021. aasta kohalike omavalitsuste volikogude valimistel läks valimisliit taas sama nime all valimistele, ning kogus Hiiumaa valla valimisringkonnas 974 häält ehk 19,7% Hiiumaa vallas antud häältest ning viis mandaati Hiiumaa valla volikogus. 11. novembril sõlmisid koalitsioonilepingu valimisliit Ühine Hiiumaa, Sotsiaaldemokraatlik erakond ja Reformierakond, kes said kolme peale 23-liikmelises volikogus 15 kohta. Ühise Hiiumaa poolt asus volikogu esimeheks Anu Pielberg.
Orchowo

Orchowo on küla Poolas Suur-Poola vojevoodkonnas Słupca maakonnas, Orchowo valla halduskeskus. Orchowo asub Słupcast umbes 27 km põhjakirdes.
Orchowot on esmamainitud 1369. aastal, linnaõigused sai 1506. aastal. Orchowo kaotas linnaõigused 1620. aasta paiku.
Rostarzewo

Rostarzewo (saksa keeles "Rothenburg an der Obra") on küla Poolas Suur-Poola vojevoodkonnas Grodzisk Wielkopolski maakonnas Rakoniewice vallas. Rostarzewo asub Grodzisk Wielkopolskist umbes 15 km edelas.
Rostarzewot on esmamainitud 1379. aastal. Rostarzewo sai linnaõigused 1752. aastal, kuid kaotas need 1934. aastal.
Goran Pandev

Goran Pandev (makedoonia keeles Горан Пандев; sündinud 27. juulil 1983) on Põhja-Makedoonia jalgpallur, kes mängib ründajana Itaalia kõrgliiga klubis Genoa ja Põhja-Makedoonia jalgpallikoondises.
Ta alustas klubikarjääri Makedoonia klubis FK Belasica, mille koosseisus debüteeris ta Makedoonia kõrgliigas hooajal 2000–01.
2001. aasta suvel sõlmis ta lepingu Itaalia kõrgliiga klubiga Milano Internazionale. Hooajal 2002–03 mängis ta laenul Itaalia tugevuselt kolmanda liiga klubis Spezia. Hooajal 2003–04 mängis ta laenul Itaalia kõrgliiga klubis Ancona. Pandev lõi sel hooajal Itaalia kõrgliigas ühe värava ja Ancona saavutas hooajal 2003–04 Itaalia kõrgliigas ajaloo halvima tulemuse. Sellest hoolitama jätkas Pandev karjääri Itaalia kõrgliigas, liitudes Rooma Lazioga. Aastatel 2005–2008 lõi ta kolmel hooajal järjest Itaalia kõrgliigas vähemalt üksteist väravat.
2009. aastal naasis ta Interi. Esimesel hooajal võitis ta klubiga viis tiitlit: Itaalia meistriliiga, Itaalia karika, Itaalia superkarika, UEFA Meistrite Liiga ja klubide maailmameistrivõistlused. Ta mängis Interis veel ühe hooaja, võites ka see hooaeg Itaalia karika. Hooajal 2011–12 mängis Pandev laenul Napolis. 2012. aasta juunis sõlmis ta Napoliga püsiva lepingu.
2014. aastal liitus ta Türgi kõrgliiga klubiga Galatasaray, kuid juba aasta hiljem naasis Itaaliasse, sõlmides lepingu Genoaga.
Põhja-Makedoonia jalgpallikoondises tegi Pandev debüüdi 2001. aasta juunis MM-i valikmängus Türgi vastu. Koondisekarjääri esimese värava lõi ta 21. augustil 2002 sõprusmängus Malta vastu. 2021. aasta juuni seisuga on ta koondises mänginud 119 korda ja löönud 37 väravat, millega on ta Põhja-Makedoonia rekordinternatsionaal ja läbi aegade suurim väravakütt. Ta kuulub Põhja-Makedoonia koondisse 2020. aasta Euroopa meistrivõistlustel.
Aastatel 2004, 2006, 2007, 2008 ja 2010 on Pandev valitud parimaks välisliigas mängivaks Makedoonia jalgpalluriks.
Rapla Politseiprefektuur

Rapla Politseiprefektuur oli 1990–2003 tegutsenud Eesti Politsei territoriaalne politseiprefektuur. 
Prefektuur asus Rapla linnas aadressil Savi tänav 2. Prefektuuri tööpiirkond oli Rapla maakond.
2004. aasta. 1. jaanuarist moodustati Rapla Politseiprefektuuri, Hiiumaa Politseiprefektuuri, Järva Politseiprefektuuri, Lääne Politseiprefektuuri, Pärnu Politseiprefektuuri ja Saare Politseiprefektuuri baasil uus politseiprefektuur Lääne Politseiprefektuur.
Järva Politseiprefektuur

Järva Politseiprefektuur oli 1990–2003 tegutsenud Eesti Politsei territoriaalne politseiprefektuur. 
Prefektuur asus Paide linnas aadressil Tallinna tänav 12. Prefektuuri tööpiirkond oli Järva maakond. 
2004. aastal moodustati Järva Politseiprefektuuri, Hiiumaa Politseiprefektuuri, Rapla Politseiprefektuuri, Lääne Politseiprefektuuri, Pärnu Politseiprefektuuri ja Saare Politseiprefektuuri baasil uus politseiprefektuur: Lääne Politseiprefektuur.
Saare Politseiprefektuur

Saare Politseiprefektuur oli 1990–2003 tegutsenud Eesti Politsei territoriaalne politseiprefektuur. 
Prefektuur asus Kuressaare linnas aadressil Lossi tänav 7. Prefektuuri tööpiirkond oli Saare maakond. 
2004. aasta. 1. jaanuarist moodustati Saare Politseiprefektuuri, Hiiumaa Politseiprefektuuri, Rapla Politseiprefektuuri, Lääne Politseiprefektuuri, Pärnu Politseiprefektuuri ja Järva Politseiprefektuuri baasil uus politseiprefektuur: Lääne Politseiprefektuur.
Aleksandar Trajkovski

Aleksandar Trajkovski (makedoonia keeles Александар Трајковски; sündinud 5. septembril 1992 Skopjes) on Põhja-Makedoonia jalgpallur, kes mängib ründajana Taani kõrgliiga klubis AaB ja Põhja-Makedoonia jalgpallikoondises. Ta võib mängida ka äärepoolkaitsja või ründava poolkaitsjana.
Ta alustas klubikarjääri Põhja-Makedoonia klubis FK Cementarnica 55. 2010. aastal liitus ta Horvaatia kõrgliiga klubiga Zaprešići NK Inter. Aasta hiljem liitus ta Belgia kõrgliiga klubiga Zulte Waregem, mille ridadesse kuulus ta kuni 2015. aastal. Hooajal 2013–14 mängis ta Zulte Waregemist laenul teises Belgia kõrgliiga klubis, Mechelen.
Aastatel 2015–2019 mängis Trajkovski Itaalia klubis Palermo. Kahel esimesel hooajal mängis ta klubiga Itaalia kõrgliigas.
2019. aasta augustis sõlmis ta nelja-aastase lepingu Hispaania kõrgliigasse kuuluva Mallorcaga. 2021. aasta augustis läks ta laenule Taani kõrgliiga klubisse AaB.
Põhja-Makedoonia jalgpallikoondises debüteeris Trajkovski 2011. aasta augustis sõprusmängus Aserbaidžaani vastu. Koondisekarjääri esimese värava lõi ta 14. augustil 2013 sõprusmängus Bulgaaria vastu. Ta kuulus Põhja-Makedoonia koondisse 2021. aasta Euroopa meistrivõistlustel.
Lääne-Viru Politseiprefektuur

Lääne-Viru Politseiprefektuur oli 1990–2003 tegutsenud Eesti Politsei territoriaalne politseiprefektuur. 
Prefektuur asus Rakvere linnas aadressil Lydia Koidula tänav 10. Prefektuuri tööpiirkond oli Lääne-Viru maakond. 
Lääne-Viru Politseiprefektuuri struktuuriüksused olid
Lääne-Viru Politseiprefektuuri korrakaitseosakonna koosseisu kuulusid territoriaalsed struktuuriüksused:
1. jaanuaril 2004 moodustati Lääne-Viru Politseiprefektuuri, Narva Politseiprefektuuri ja Ida-Viru Politseiprefektuuri baasil uus politseiprefektuur Ida Politseiprefektuur.
Jõud (Tähtede sõda)

Jõud on müstiline energiaväli George Lucase "Star Warsi" filmisaagast. Seda suudavad kasutada kõik, kes on selle vaimse energia suhtes tundlikud (näiteks Jedid ja Sithid). Jõud võib anda kasutajale võimeid, millest tavalised inimesed ei oska ettegi kujutada.
Jõu hele pool.
Jõu heledal poolel toimetavad Jedid, kes on Vana Vabariigi poolt määratud rahuvalvajad, kes hoiavad ja kaitsevad kõike mis on elus.
Jõu tume pool.
Jõu tumedal poolel toimetavad Sithid, kes püüavad hävitada kõike, mis on elus.
Ida-Viru Politseiprefektuur

Ida-Viru Politseiprefektuur oli 1991–2003 tegutsenud Eesti Politsei territoriaalne politseiprefektuur. 
Prefektuur asus Jõhvi linnas aadressil Rahu tänav 27. Prefektuuri tööpiirkond oli Ida-Viru maakond, välja arvatud Narva linn, Narva-Jõesuu linn, Sillamäe linn ja Vaivara vald. Narva piirkonnas tegutses Narva Politseiprefektuur.
Eesti taasloodud politseis loodi novembris 1990, 19 politseiprefektuuri. 1991. aastal kaotati Kohtla-Järve Politseiprefektuur ja Sillamäe Politseiprefektuur, asemele loodi Ida-Viru Politseiprefektuur. Ida-Viru politseiprefektuuri teenistuspiirkonnaks oli Ida-Viru maakond, Kohtla-Järve ja Sillamäe linn ning Narva-Jõesuu alev.
2004. aasta. 1. jaanuarist moodustati Ida-Viru Politseiprefektuuri, Narva Politseiprefektuuri ja Lääne-Viru Politseiprefektuuri baasil uus politseiprefektuur Ida Politseiprefektuur.